**LĪGUMS Nr. \_\_\_\_\_\_\_\_\_\_\_\_\_\_**

*par videonovērošanas kameru piegādi un uzstādīšanu*

Jelgavā 2018. gada 20.decembrī

**Jelgavas pilsētas pašvaldības iestāde "Jelgavas pašvaldības operatīvās informācijas centrs"**, reģistrācijas Nr. 90010680747, juridiskā adrese: Sarmas iela 4, Jelgava, LV-3001, turpmāk – Pircējs, tās vadītāja Ginta Reinsona personā, kurš rīkojas saskaņā ar Nolikumu, no vienas puses, un

**SIA „CITYCOM”*,*** reģistrācijas numurs 43603020998, juridiskā adrese: Zirgu iela 12-71, Jelgava, LV-3002, turpmāk – Pārdevējs, prokūrista Igora Šata personā, no otras puses, abi kopā turpmāk tekstā – Līdzēji, pamatojoties uz iepirkuma „JPPI “Jelgavas pašvaldības operatīvās informācijas centrs” videonovērošanas un ēkas elektroniskās piekļuves kontroles sistēmas pilnveidošana”, identifikācijas Nr.JPD2018/153/MI, 1.daļas “Videonovērošanas kameru piegāde un uzstādīšana”, turpmāk – Iepirkums, rezultātiem, un Pārdevēja iesniegto Finanšu piedāvājumu un Tehnisko piedāvājumu, turpmāk – Piedāvājums, realizējot Interreg V-A Latvijas – Lietuvas pārrobežu sadarbības programmas 2014.-2020.gadam projektu Nr.LLI-194 “Civilās aizsardzības sistēmas pilnveidošana Jelgavas un Šauļu pilsētās” (C-System) (turpmāk – Projekts), noslēdz šo līgumu, turpmāk – Līgums, par sekojošo:

1. **LĪGUMA PRIEKŠMETS** 
   1. Pārdevējs saskaņā ar Pircēja pasūtījumu, Iepirkuma nolikumu un atbilstoši Tehniskajai specifikācijai (1.pielikums), pilnveido, piegādā un uzstāda **lokālās videonovērošanas kameras**, turpmāk – Prece, bet Pircējs pieņem īpašumā Preci, kas atbilst Pārdevēja iesniegtajam tehniskajam piedāvājumam (2.pielikums) Iepirkumā un Pārdevēja iesniegtajam finanšu piedāvājumam (3.pielikums) Iepirkumā.
2. **PreCES piegādes noteikumi un termiņi**
   1. Pārdevējs Preču piegādi un uzstādīšanu veic 3 (trīs) mēnešu laikā no Līguma abpusējas parakstīšanas dienas atbilstoši Pušu saskaņotajam Preču piegādes un uzstādīšanas laikam. Ja Līguma 2.2. punktā norādītās ēkas būvdarbu izpildes termiņš tiek pagarināts, Preču piegādes termiņš var tikt pagarināts proporcionāli būvdarbu izpildes termiņa pagarinājumam, par to noslēdzot atsevišķu vienošanos.
   2. Preču piegādes adrese ir Jelgavas pilsētas pašvaldības iestāde "Jelgavas pašvaldības operatīvās informācijas centrs", Sarmas iela 4, Jelgava, LV-3001.
   3. Pārdevējs 1 (vienas) nedēļas laikā pēc Pircēja informācijas par būvdarbu izpildes sadalījumu pa telpu grupām saņemšanas, vienojas ar Pircēju par Preču piegādes un uzstādīšanas laiku.
   4. Līgums stājas spēkā pēc tā abpusējas parakstīšanas un ir spēkā līdz 2019.gada 17.martam.
3. **LĪGUMCENA UN NORĒĶINU KĀRTĪBA**
   1. Maksa par Preci ir **9 628,20 *euro*** (deviņi tūkstoši seši simti divdesmit astoņi *euro* un 20 centi). Kopējā līgumcena ir **9 628,20 *euro*** (deviņi tūkstoši seši simti divdesmit astoņi *euro* un 20 centi), turpmāk – Līgumcena. Līgumcenai papildus tiek aprēķināts normatīvajos aktos noteiktais pievienotās vērtības nodoklis 2 021,92 euro apmērā (divi tūkstoši divdesmit viens *euro* un 92 centi) , kas kopā ar Līgumcenu veido līguma summu (turpmāk – Līguma summa).
   2. Pircējs apņemas pārskaitīt 3.1.punktā noteikto Līguma summu - **11 650,12 *euro* (vienpadsmit tūkstoši seši simti piecdesmit *euro* un 12 centi)**, uz Pārdevēja norādīto bankas kontu 20 (divdesmit) darba dienu laikā no dienas, kad Līdzēji ir parakstījuši Līguma 4.1. un 4.2.punktā noteikto Preces pieņemšanas – nodošanas aktu (turpmāk - Preces pieņemšanas – nodošanas akts), kurš tiek parakstīts pēc Preces piegādes pabeigšanas, pie nosacījuma, ja ir izpildīti visi Līguma nosacījumi par Preces piegādi, un Pārdevējs iesniedzis rēķinu.
   3. Ja Pircējs neveic samaksu par Preci laikā, tad Pircējs maksā līgumsodu 0.1% (viena desmitā daļa no procenta) apmērā no laikā nesamaksātās summas, par katru nokavēto maksājuma dienu, bet kopsummā ne vairāk kā 10% (desmit procenti) no Līgumcenas.
   4. Līgumā noteikts Pircēja maksājums ir uzskatāms par izpildītu dienā, kad Līgumā noteiktais maksājums ir saņemts Pārdevēja Līgumā norādītajā bankas kontā.
   5. Par pilna norēķina dienu tiek uzskatīta diena, kurā Pircējs un Pārdevējs izpildījuši visas savstarpējās saistības, ko uzliek Līgums.
   6. Līgumasummas apmaksa tiek finansēta no Interreg V-A Latvijas – Lietuvas pārrobežu sadarbības programmas 2014.-2020.gadam projektu Nr.LLI-194 “Civilās aizsardzības sistēmas pilnveidošana Jelgavas un Šauļu pilsētās” (C-System)”.
   7. Pārdevējs rēķinu iesniedz Pircēja kontaktpersonai vai nosūta Pircējam elektroniski uz e-pasta adresi poic@poic.jelgava.lv, norādot Pircēja Līguma numuru, Līguma datumu un Līguma priekšmetu, kā arī atsauci uz Līguma 3.6.punktā minēto Preces iegādes finansējuma avotu, pretējā gadījumā Pircējs var aizkavēt rēķina savlaicīgu samaksu, nesedzot Pārdevējam zaudējumus, kas var rasties šāda kavējuma rezultātā, un nemaksājot Līguma 3.3.punktā noteikto līgumsodu par maksājuma kavējumu.
4. **PRECES PIEŅEMŠANAS UN NODOŠANAS NOSACĪJUMI**
   1. Ievērojot Līguma nosacījumus, Pārdevējs piegādā Preci Līguma 2.2.punktā norādītajā vietā līdz 2019.gada 17.martam. Vienlaicīgi ar Preces nodošanu, Pārdevējs nodod Pircējam parakstītu Preces pieņemšanas – nodošanas aktu un vienlaikus nodod visu Preces tehnisko dokumentāciju, instrukcijas latviešu valodā un garantiju apliecinošu dokumentu.
   2. Prece uzskatāma par piegādātu un nodotu Pircējam ar dienu, kad Līdzēji vai to pilnvarotie pārstāvji ir parakstījuši Preces pieņemšanas – nodošanas aktu. Pārdevējs sagatavo Preces nodošanas – pieņemšanas aktu, kas kļūst par Līguma neatņemamu sastāvdaļu un kopā ar rēķinu iesniedz Pircējam.
   3. Ja Pārdevējs noteiktajā termiņā Preci nav piegādājis, piegādājis nekvalitatīvu vai neatbilstošu Preces tehniskajās specifikācijās noteiktajām prasībām vai piegādājis Preci, kas nav darba kārtībā, tiek sastādīts Defektu akts, kurā Pircējs norāda atklātos trūkumus. Pārdevējam uz sava rēķina tie jānovērš 3 (trīs) darba dienu laikā. Trūkumu novēršanas termiņā Pircējs ir tiesīgs aprēķināt Pārdevējam līgumsodu 0.1% (viena desmitā daļa no procenta) apmērā no visa iepirkuma kopējās Līgumcenas par katru defekta novēršanas termiņa dienu, bet kopsummā ne vairāk kā 10% (desmit procenti) no Līgumcenas. Pircējam ir tiesības ieskaita kārtībā samazināt Pārdevējam maksājamo Līgumcenu tādā apmērā, kāda ir aprēķinātā līgumsoda summa.
   4. Defektu aktu paraksta Līdzēju pilnvaroti pārstāvji un tas kļūst par Līguma neatņemamu sastāvdaļu.
   5. Preces pieņemšanas – nodošanas akta parakstīšana ir iespējama vienīgi pēc Defektu aktā norādīto trūkumu pilnīgas novēršanas.
   6. Pirms Preces pieņemšanas Pircējs pēc saviem ieskatiem ir tiesīgs veikt Preces iepriekšēju pārbaudi, lai pārliecinātos par Preces atbilstību Līgumam un tā pielikumiem. Pircējs pēc saviem ieskatiem pie Preces pieņemšanas ir tiesīgs pieaicināt ekspertus.
   7. Prece pāriet Pircēja valdījumā ar dienu, kad Līdzēji vai to pilnvaroti pārstāvji ir parakstījuši Preces pieņemšanas-nodošanas aktu, bet Pircēja īpašumā Prece pāriet ar dienu, kad Pircējs ir samaksājis Pārdevējam par Preci Līgumā noteiktajā kārtībā.
5. **KVALITĀTE UN GARANTIJA**
   1. Pārdevējs garantē, ka piegādātā Prece ir augstas kvalitātes, bez defektiem, atbilst Preces ražotāja noteiktajiem tehniskajiem standartiem, Līguma un tā pielikumu nosacījumiem un visiem spēkā esošo normatīvo aktu noteikumiem, kas attiecas uz Preci.
   2. Preces garantijas laiks nav mazāks par Tehniskās specifikācijas “Prasībās” un Piedāvājumā norādīto garantijas termiņu, ko Pārdevējs apliecina, izsniedzot Pircējam garantiju apliecinošu dokumentu.
   3. Preces garantijas termiņš tiek noteikts 24 (divdesmit četri) mēneši. Līguma punktā noteiktais garantijas termiņš sākas no dienas, kad Līdzēji vai to pilnvaroti pārstāvji ir parakstījuši Preces pieņemšanas-nodošanas aktu.
   4. Garantijas laikā maksimālais reaģēšanas laiks uz Pircēja (mutisku, telefonisku, e-pasta, vai citu rakstisku) pieteikumu par bojājumiem, defektiem, vai citiem trūkumiem ir 24 (divdesmit četras) stundas. Bojājumu novēršanas laikā Pārdevējam ir jānodrošina Pircēja speciālistu informēšana par problēmas risināšanas gaitu.
   5. Pircējam ir tiesības Preces garantijas termiņā, kas noteikts Līguma 5.3.punktā, pieteikt Pārdevējam pretenzijas par Preces kvalitāti un apslēptiem defektiem, kurus nebija iespējams konstatēt, pieņemot Preci, kurus Pārdevējs novērš uz sava rēķina 10 (desmit) darba dienu laikā no Pircēja rakstiskas pretenzijas saņemšanas dienas. Gadījumā, ja konstatētos Preces defektus nav iespējams novērst, tad Pārdevējs uz sava rēķina veic Preces nomaiņu pret visiem Līguma nosacījumiem atbilstošu jaunu Preci 10 (desmit) darba dienu laikā, skaitot no dienas, kad beidzies Līguma punktā noteiktais termiņš, kas paredzēts Preces defektu novēršanai.
   6. Ja Pārdevējs nepilda garantijas saistības, kas noteiktas Līgumā, pēc Pircēja rakstiskas pretenzijas saņemšanas, Pārdevējam jāatgriež Preces sākotnējā vērtība Pircējam, pārskaitot to 10 (desmit) darba dienu laikā uz Pircēja bankas norēķinu kontu.
   7. Preces garantijas saistību izpildes nodrošināšanai Pārdevējs nozīmē atbildīgo personu: Igors Šats, tālrunis +371 26440044, e-pasts: citycom@apollo.lv .

**6. LĪDZĒJU SAISTĪBAS UN ATBILDĪBA**

**6.1. Pārdevēja saistības:**

* + 1. Pārdevējs apņemas pilnveidot, piegādāt un uzstādīt Preci ne vēlāk kā **līdz 2019.gada 17.martam.**
    2. Pārdevējs apzinās, ka Pircējam ir nozīmīga Līguma 3.6. punktā minētā projekta finansējuma saņemšana, tāpēc Pircējs apņemas pienācīgi veikt visas no tā atkarīgās un tā kontrolē vai ietekmē esošās darbības, lai nekādā veidā netiktu apdraudēta Pircēja iespēja saņemt šā projekta finansējumu.
    3. Preces pārdošanā un piegādē Pārdevējs apņemas ievērot un pildīt Līguma un tā pielikumu nosacījumus.
    4. Pārdevējs apņemas veikt personāla apmācību Preces lietošanā.
    5. Pārdevējs ir atbildīgs par Preces atbilstību Latvijas Republikas normatīvo aktu prasībām.
    6. Pārdevējs uzņemas atbildību par zaudējumiem, kuri nodarīti Pircējam un trešajām personām sakarā ar Līguma noteikumu pārkāpumu, ja Pārdevējs tajos vainojams.
    7. Pārdevējs nodrošina Preces garantijas saistību izpildi.
  1. **Pircēja saistības:**
     1. Pircējs apņemas veikt samaksu par Preci Līgumā noteiktajos termiņos un kārtībā.
     2. Pircējs apņemas pieņemt Pārdevēja piegādātās Preces ar Nodošanas- pieņemšanas aktu, atbilstoši Līguma nosacījumiem, ja piegādātā Prece atbilst visām Līguma un tā pielikumu prasībām, samaksāt Pārdevējam par Preci un tās piegādi atbilstoši Līguma nosacījumiem.
  2. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
  3. Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes.
  4. Parakstot šo Līgumu, Pārdevējs apliecina, ka trešajām pusēm nav nekādu tiesību uz šī Līguma priekšmetu.

1. **IZMAIŅAS LĪGUMĀ, TĀ DARBĪBAS IZBEIGŠANA**
   1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
   2. Līgumu var izbeigt pirms termiņa tikai Līgumā noteiktajos gadījumos un kārtībā. Līdzējs paziņo otram Līdzējam par Līguma izbeigšanu 3 (trīs) darba dienas pirms Līguma izbeigšanas.
   3. Pārdevējam ir tiesības izbeigt Līgumu gadījumā, ja:
      1. Pircējs aizkavē maksājumus vairāk kā 30 dienas;
      2. Pircējs nepilda citas Līgumā noteiktās saistības.
   4. Pircējam ir tiesības izbeigt Līgumu gadījumos, ja:
      1. Pārdevējs kļūst maksātnespējīgs, bankrotē, tā darbība ir apturēta vai

pārtraukta;

* + 1. Pārdevējs nepiegādā Preci Līgumā norādītajā termiņā;
    2. Pārdevējs nepilda vai nepienācīgi pilda kādu citu Līguma

nosacījumu;

* + 1. Pārdevējs piegādājis nekvalitatīvu Preci vai veic nekvalitatīvu uzstādīšanas pakalpojumu.
    2. līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
  1. Ja Pārdevējs Līgumā noteiktajā preces piegādes termiņā nav nodevis Pircējam Preci, vai nav ievērojis citus Līguma nosacījumus, Pircējs ir tiesīgs vienpusēji izbeigt Līgumu, paziņojot par to Pārdevējam. Šajā gadījumā Pārdevējam 5 (piecu) darba dienu laikā no rēķina saņemšanas dienas jānomaksā Pircējam vienreizējs līgumsods 5 % (pieci procenti) apmērā no visa iepirkuma kopējās Līgumcenas.
  2. Abpusēji rakstiski vienojoties, Līdzēji ir tiesīgi izbeigt Līgumu pirms termiņa cita iemesla dēļ.

1. **STRĪDU RISINĀŠANAS KĀRTĪBA**

Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.

1. **NEPĀRVARAMA VARA**
   1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
   2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Līdzējs netiek atbrīvots no Līguma saistību izpildes.
   3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.
2. **CITI NOTEIKUMI**
   1. Līgums var tikt grozīts vai papildināts tikai pēc Līdzēju savstarpējas rakstiskas vienošanās, kas ir Līguma neatņemama sastāvdaļa.
   2. Visos jautājumos, kas nav noregulēti līgumā, Līdzēji vadās no Iepirkuma prasībām, Piedāvājuma un Latvijas Republikā spēkā esošajiem normatīvajiem aktiem.
   3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā Līguma noteikumu tulkošanu.
   4. Jebkāda ar Līgumu saistīta un jebkurā formā pieejama informācija vai citāda veida dati, tai skaitā Pārdevēja sagatavotie materiāli, pieder Pircējam un ir tā īpašums. Pārdevējam nav tiesību jebkādā veidā ierobežot Pircēja tiesības brīvi un pēc saviem ieskatiem rīkoties ar tiem.
   5. Pircējs par pilnvaroto pārstāvi Līguma izpildes laikā nozīmē Artūru Gatiņu – Informācijas aprites un analīzes nodaļas vadītāju, e-pasta adrese – Arturs.Gatins@poic.jelgava.lv, tālrunis: +371 20200950.
   6. Pārdevējs par pilnvaroto pārstāvi Līguma izpildes laikā nozīmē Igoru Šatu, tālrunis +371 26440044, e-pasts: [citycom@apollo.lv](mailto:citycom@apollo.lv).
   7. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā, par Preces pieņemšanas un nodošanas organizēšanu, Preces pieņemšanas – nodošanas akta noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
   8. Pilnvaroto pārstāvju vai rekvizītu maiņas gadījumā Līdzējs apņemas rakstiski par to paziņot otram Līdzējam 5 (piecu) darba dienu laikā no izmaiņu iestāšanās brīža.
   9. Līgums sastādīts 2 (divos) eksemplāros, uz 5 (pieci) lapām, 3 (trīs) pielikumiem uz 15 (piecpadsmit) lapām, ar vienādu juridisko spēku, no kuriem viens glabājas pie Pircēja, otrs pie Pārdevēja.
   10. Līgumam ir šādi pielikumi, kas nav iekļauti Līguma 10.8.punktā norādītajā lapu skaitā:
       1. Tehniskā specifikācija uz 8 (astoņi)lapām;
       2. Pārdevēja tehniskā piedāvājuma kopija uz 5 (pieci)lapām;
       3. Pārdevēja finanšu piedāvājuma kopija uz 2 (divi)lapām.
3. **LĪDZĒJU REKVIZĪTI UN PARAKSTI**

|  |  |
| --- | --- |
| **PIRCĒJS:** | **PĀRDEVĒJS:** |

|  |  |
| --- | --- |
| **Jelgavas pilsētas pašvaldības iestāde**  **“Jelgavas pašvaldības operatīvās informācijas centrs”**  Reģ. Nr. 90010680747  Sarmas iela 4, Jelgava, LV-3001  Valsts kase, kods: TRELLV22  Konts LV89TREL981432500100B | **SIA “CITYCOM”**  Reģ.Nr. 43603020998  Zirgu iela 12-71, Jelgava, LV-3001  A/S Swedbank  Kods HABALV22  Konts LV40HABA0551011572270 |
| \_\_\_\_\_\_\_\_\_\_\_\_\_\_\_\_\_\_\_\_\_\_ G.Reinsons | \_\_\_\_\_\_\_\_\_\_\_\_\_\_\_\_\_\_\_\_ I.Šats |